Postul: PRO TV
Monitorizare: Isabela Nedelcu
Perioada: septembrie 2008
	Postul
	Ziua, ora
	Emisiunea, autorul greşelii
	Greşeala
	Varianta corectă
	Explicaţia 

	Pro TV
	2.09.2008

8,43
	Ştirile Pro TV (subtitrare)
	„Dragi colegi republicani îmi face o deosebită onoare […]”
	„Dragi colegi republicani, îmi face o deosebită onoare […]”
	Domeniu: punctuaţie

Vocativul se desparte prin virgulă de restul enunţului.

	Pro TV
	2.09.2008

17,10
	Ştirile Pro TV (titraj)
	„Toţi mi-au spus domnule uite că miroase.”
	„Toţi mi-au spus: domnule, uite că miroase.”
	Domeniu: punctuaţie

Vorbirea directă se marchează prin „două puncte”.

Vocativul se desparte prin virgulă de restul enunţului.

	Pro TV
	2.09.2008

17,11
	Ştirile Pro TV (titraj)
	„Director Teatrul Naţional Tg. Mureş”
	„Directorul Teatrului Naţional Tg.-Mureş”
	Domeniu: sintaxă, stilistică

Scriere telegrafică. Conectarea cuvintelor s-ar fi putut face printr‑un mijloc sintactic, şi anume prin genitiv. Primul substantiv putea fi articulat hotărât, întrucât directorul este unul singur. 

	Pro TV
	4.09.2008

07,30
	Ştirile Pro TV (titraj)
	„Purtător de cuvânt Guvern”
	„Purtător de cuvânt al Guvernului”
	Idem.

	Pro TV
	4.09.2008

07,35
	Sport Pro TV (titraj)
	„Director executiv Dinamo”
	„Director executiv al echipei Dinamo”
	Idem.

	Pro TV
	4.09.2008

07,57
	Horoscop

(Neti Sandu)
	„[…] tot vroiaţi să le daţi peste nas unora...”
	„[…] tot voiaţi să le daţi peste nas unora...”
	Domeniu: morfologie

Forma de imperfect vroiaţi este hibridă, rezultată din contaminarea imperfectului verbului a voi – voiaţi cu imperfectul lui a vrea – vreaţi.

	Pro TV
	4.09.2008

08,21
	Ce se întâmplă, doctore? (voce)
	„[…] ar trebui să ne ferim de locurile […], fie că vorbim de cluburi, baruri sau concerte în aer liber.”
	„[…] ar trebui să ne ferim de locurile […], fie că vorbim de cluburi, baruri, fie că vorbim de concerte în aer liber.”/ […] ar trebui să ne ferim de locurile […], fie că vorbim de cluburi sau de baruri, fie că vorbim de concerte în aer liber.” 
	Domeniu: sintaxă

Conjuncţia disjunctivă fie presupune apariţia în context a corelativului omonim fie. În plus, în acest context, fie ar trebui construit cu  conjuncţia că de fiecare dată: fie că…fie că.

	Pro TV
	4.09.2008

13,12
	Ştirile Pro TV (titraj)
	„Ai ajuns acasă mamă. Ai ajuns acasă Dragoş al mamii.”
	„Ai ajuns acasă, mamă. Ai ajuns acasă, Dragoş al mamii.”
	Domeniu: punctuaţie

Vocativul se desparte prin virgulă de restul enunţului.

	Pro TV
	5.09.2008

08,01

13,06
	Ştirile Pro TV (titraj)
	„Nu te mişca te rog!”
	„Nu te mişca, te rog!”
	Domeniu: punctuaţie 

Construcţia incidentă te rog se separă prin virgulă de restul enunţului.

	Pro TV
	6.09.2008

09,46

13,22
	Ştirile Pro TV (subtitrare)
	„Avem vecini care îşi aduc rudele dinafara oraşului ca să viziteze casa noastră […]”
	„Avem vecini care îşi aduc rudele din afara oraşului ca să viziteze casa noastră […]”
	Domeniu: ortografie

Din afara este locuţiune prepoziţională şi se scrie în două cuvinte.

	Pro TV
	6.09.2008

13,15
	Ştirile Pro TV (titraj)
	„inspector şef”
	„inspector-şef”
	Domeniu: ortografie 

Cuvântul compus inspector-şef se scrie cu cratimă.

	Pro TV
	6.09.2008

20,08
	Sport Pro TV

(titraj)
	„Antrenor Unirea Urziceni”
	„Antrenor al echipei Unirea Urziceni”
	Vezi supra.

	Pro TV
	7.09.2008

09,14
	Ştirile Pro TV (titraj)
	„primar comuna Jucu”
	„primarul comunei Jucu”
	Vezi supra.

	Pro TV
	9.09.2008

07,57
	Meteo (Florin Busuioc)
	„Cum poate fi posibil aşa ceva?”
	„Cum este posibil aşa ceva?”
	Domeniu: sematică

Trebuia evitată asocierea verbului a putea cu adverbul posibil, cele două cuvinte având acelaşi conţinut semantic.

	Pro TV
	9.09.2008

08,05
	Ştirile Pro TV (titraj)
	„adjunct şef Poliţia Capitalei”
	„adjunct-şef al Poliţiei Capitalei”
	Domeniu: ortografie; sintaxă, stilistică 

Cuvântul compus inspector-şef se scrie cu cratimă.

Scriere telegrafică. Conectarea cuvintelor scrise cu aldine se putea face cu ajutorul genitivului.

	Pro TV
	9.09.2008

08,07
	Ştirile Pro TV (voce)
	„în ceasul al doisprezecelea”
	„în ceasul al douăsprezecelea”
	Domeniu: sintaxă

Dezacord în gen (neutru) între substantivul ceasul şi numeralul douăsprezece.

	Pro TV
	9.09.2008

08,32
	Sport Pro TV

(titraj)
	„selecţioner România”
	„selecţionerul României”
	Vezi supra.

	Pro TV
	9.09.2008

08,47
	(Horoscop)

Neti Sandu
	„rezultat favorabil de la un examen [ecsamen]”
	„rezultat favorabil de la un examen [egzamen]”
	Domeniu: ortoepie

În cazul acestui cuvânt, x între vocale se citeşte gz.

	Pro TV
	9.09.2008

19,43
	Ştirile Pro TV (Andreea Esca)
	„să îndeplinească visele unor copii nevoiaşi”
	„să îndeplinească visurile unor copii nevoiaşi”
	Domeniu: morfologie

Conform DOOM2, formele de plural ale substantivului vis se disociază din punct de vedere semantic: vise este pluralul lui vis „imagine din timpul somnului”, iar visuri, pluralul pentru vis „aspiraţie”.

	Pro TV
	10.09.2008

07,59
	Horoscop

(Neti Sandu)
	„nu vroiaţi în ruptul capului să intraţi”
	„nu voiaţi în ruptul capului să intraţi”
	Domeniu: morfologie

Forma de imperfect vroiaţi este hibridă, rezultată din contaminarea imperfectului verbului a voi – voiaţi cu imperfectul lui a vrea – vreaţi.

	Pro TV
	11.09.2008

07,35

08,35
	Sport Pro TV

(titraj)
	„Ce e mami?”
	„Ce e, mami?”
	Vezi supra.

	Pro TV
	12.09.2008

08,17
	Meteo (Florin Busuioc)
	„din punct de vedere al instabilităţii”
	„din punctul de vedere al instabilităţii”
	Domeniu: sintaxă
Genitivul cere forma articulată a substantivului regent, aici inclus într‑o locuţiune prepoziţională.

	Pro TV
	12.09.2008

08,32
	Ştirile Pro TV (titraj)
	„actriţă filme pentru adulţi”
	„actriţă de filme pentru adulţi”
	Domeniu: sintaxă, stilistică

Scriere telegrafică. Conectarea cuvintelor scrise cu aldine se putea face cu ajutorul prepoziţiei de.

	Pro TV
	12.09.2008

13,03
	Ştirile Pro TV (Cătălin Radu Tănase)
	„Rămân ca anchetatorii să facă lumină în zilele următoare.”
	„Rămâne ca anchetatorii să facă lumină în zilele următoare.”
	Domeniu: sintaxă

Verbul a rămâne este aici impersonal şi se construieşte cu o propoziţie subiectivă. Nu se acordă cu subiectul din subordonată – anchetatorii. Acordul greşit se explică prin fenomenul de atracţie (substantivul anchetatorii se află aproape de verbul a rămâne).

	Pro TV
	15.09.2008

13,12
	Ştirile Pro TV (Teodora Butuc)
	„Directorii instituţiei au primit promisiuni că mâine vor primi scaune şi mese.”
	„Directorii instituţiei au primit promisiuni că mâine li se vor aduce scaune şi mese.”
	Domeniu: stilistică

Repetarea deranjantă a cuvântului a primi.

	Pro TV
	16.09.2008

19,29
	Ştirile Pro TV (titraj)
	„arhitect şef Bucureşti”
	„arhitect-şef al Bucureştiului”
	Domeniu: ortografie; sintaxă, stilistică 

Cuvântul compus arhitect-şef se scrie cu cratimă.

Scriere telegrafică. Conectarea cuvintelor se putea face cu ajutorul genitivului.

	Pro TV
	16.09.2008

19,32
	Ştirile Pro TV (titraj)
	„ADIO BIROCRAŢIE”
	„ADIO, BIROCRAŢIE!”
	Domeniu: punctuaţie

Vocativul se desparte prin virgulă de restul enunţului.
Enunţul exclamativ se marchează prin „!”

	Pro TV
	16.09.2008

19,31
	Ştirile Pro TV (titraj)
	„Târgu Mureş”
	„Târgu-Mureş”
	Domeniu: ortografie

Lipsa cratimei.

	Pro TV
	17.09.2008

13,02
	Ştirile Pro TV (George Buhnici)
	„Este, cum vă spuneam, o înmormântare destul de simplă. Se întâmplă chiar aici, la Gruiu, în cimitirul satului.”
	„Este, cum vă spuneam, o înmormântare destul de simplă. Are loc chiar aici, la Gruiu, în cimitirul satului.”
	Domeniu: semantică

Verbul a se întâmpla nu este potrivit în contextul dat. Acest verb se referă la fapte, evenimente considerate punctual, nu în desfăşurare.

	Pro TV
	17.09.2008

17,59
	Happy Hour (Cătălin Măruţă)
	„în cazul în care vroiai să...”
	„în cazul în care voiai să...”
	Vezi supra.

	Pro TV
	18.09.2008

07,58
	Meteo (Florin Busuioc)
	„lucrurile se mai aşează puţin”
	„lucrurile se mai aşază puţin”
	Domeniu: ortoepie

Forma verbului a aşeza la modul indicativ, timpul prezent, persoana a 3-a singular este aşază (fără diftong).

	Pro TV
	19.09.2008

19,15
	Ştirile Pro TV (titraj)
	„Salvaţi o viaţă”
	„Salvaţi o viaţă!”
	Domeniu: punctuaţie

Un enunţ imperativ se marchează prin „!”.

	Pro TV
	20.09.2008

09,08
	Ştirile Pro TV (Ilknur Pintilie)
	„hoţii vroiau să jefuiască o casieriţă”
	„hoţii voiau să jefuiască o casieriţă”
	Vezi supra.

	Pro TV
	20.09.2008

18,57
	Sport Pro TV (titraj)
	„Nu am văzut tot meciul Stelei dar rezultatul […]”
	„Nu am văzut tot meciul Stelei, dar rezultatul […]”
	Domeniu: punctuaţie

Înainte de conjuncţiile adversative, se pune virgulă.

	Pro TV
	20.09.2008

19,00
	Ştirile Pro TV (titraj)
	„vis-à-vis de staţia de metrou”
	„vizavi de staţia de metrou”
	Domeniu: ortografie

Forma adverbială adaptată la sistemul gramatical al limbii române nu se mai scrie ca în franceză, de unde a fost preluată.

	Pro TV
	21.09.2008

09,10
	Ştirile Pro TV (titraj)
	„director şcoală”
	„directorul şcolii”
	Vezi supra.

	Pro TV
	21.09.2008

09,45
	Horoscop

(Neti Sandu)
	„renunţaţi la vizita pe care vroiaţi s-o faceţi”
	„renunţaţi la vizita pe care voiaţi s-o faceţi”
	Vezi supra.

	Pro TV
	21.09.2008

10,10
	Parte de carte (subtitrare)
	„sunt înzestraţi atât cu calităţi cât şi cu celelalte lucruri”
	„sunt înzestraţi atât cu calităţi, cât şi cu celelalte lucruri”
	Domeniu: punctuaţie

Înainte de locuţiunea conjuncţională cât şi (care intră în structura atât...cât şi) se pune virgulă.

	Pro TV
	21.09.2008

10,39
	Parte de carte (titraj)
	„redactor şef”
	„redactor-şef”
	Domeniu: ortografie 

Cuvântul compus redactor-şef se scrie cu cratimă.

	Pro TV
	22.09.2008

17,12
	Ştirile Pro TV (Mihaela Gros)
	„se certase cu propriul lui fiu”
	„se certase cu propriul fiu”/ „se certase cu fiul lui”
	Domeniu: semantică

Şi adjectivul propriu, şi pronumele lui indică posesorul, prin urmare asocierea lor reprezintă un pleonasm.

	Pro TV
	22.09.2008

17,19
	Ştirile Pro TV (voce)
	„convinşi că nu mai pot convieţui împreună”
	„convinşi că nu mai pot convieţui”
	Domeniu: semantică

La realizarea sensului verbului a convieţui participă şi elementul împreună (redat prin con-), prin urmare asocierea acestui verb cu împreună reprezintă un pleonasm. 

	Pro TV
	22.09.2008

17,27
	Ştirile Pro TV (Cătălin Măruţă)
	„o să cântăm pentru ca să ne meargă bine toată săptămâna”
	„o să cântăm ca să ne meargă bine toată săptămâna”
	Domeniu: semantică

Şi prepoziţia pentru, şi conjuncţia compusă indică scopul, prin urmare asocierea lor reprezintă un pleonasm.

	Pro TV
	22.09.2008

19,32
	Ştirile Pro TV (titraj)
	„specialist ape geo-termale”
	„specialist în ape geotermale”
	Domeniu: ortografie; sintaxă, stilistică

Cuvântul compus din acest context se scrie fără cratimă.

Lipsa prepoziţiei pentru marcarea legăturii dintre cuvinte.


RECOMANDĂRI

● Evitarea pleonasmelor:

– „Dacă experimentul va avea succes, moneda va fi menţinută în continuare.” (Ştirile Pro TV, 11.IX, 08,45) – indicat: „Dacă experimentul va avea succes, moneda va fi menţinută.”

– „[…] judecătorii s-au retras pentru a decide dacă procesul va rămâne în continuare aici, la Braşov”. (Ştirile Pro TV, 11.IX, 13,10) – indicat: „[…] judecătorii s-au retras pentru a decide dacă procesul va rămâne aici, la Braşov”.

– „copilul ei […] a rămas în continuare la maternitate” (Ştirile Pro TV, 18.IX, 17,04) – indicat: „copilul ei […] a rămas la maternitate”

– „rămâne în continuare plin de mister” (Ştirile Pro TV, 20.IX, 09,34) – indicat: „rămâne plin de mister” 
● Evitarea utilizării prepoziţiei pe în contexte în care se pot folosi alte prepoziţii:

– „Încheiem săptămâna pe vreme exagerat de caldă.” (Meteo, 7.IX, 08,57; 09,20) – indicat: „Încheiem săptămâna cu vreme exagerat de caldă.” 

– „multă instabilitate pe zona estică” (Meteo, 9.IX, 07,56) – indicat: „multă instabilitate în zona estică”

– „ploile se mută pe zona estică a ţării” (Meteo, 9.IX, 08,13) – indicat: „ploile se mută în zona estică a ţării”

– „ploile se mută pe masivele estice” (Meteo, 9.IX, 08,15) – indicat: „ploile se mută în masivele estice” 

● Utilizarea prepoziţiei cerute de verb:

– „trecea întâmplător în zonă” (Ştirile Pro TV, 20.IX, 09,04) – indicat: „trecea întâmplător prin zonă”

Cu verbul a trece este mai compatibilă prepoziţia prin care „arată spaţiul pe care îl străbate sau pe unde pătrunde ceva” decât în care „indică interiorul spaţiului unde are loc o acţiune, unde se află ceva, spre care are loc o mişcare” (vezi DEX 1996).

● Accentuare:

– „derbiul” (Sport Pro TV, 20.IX, 09,45) – indicat: „derbiul” 

● Folosirea ghilimelelor româneşti:

– De-ajuns cu “victimele!” (Sport Pro TV, 6.IX, 20,02) – indicat: De-ajuns cu „victimele!” 
